open-index/open-wikipedia-markdown huggingface dataset:
உப பாண்டவம்

**உப பாண்டவம்** எஸ். ராமகிருஷ்ணன் எழுதிய நவீன நாவல் ஆகும். இந்த நாவல் மகாபாரதத்தின் மீதான ஒரு புனைவாகும். 

இந்நாவல் மகாபாரதக்கதையில் வரும் துணைக் கதாபாத்திரங்களின் வழியாக பாரதத்தைச் சொல்லும் கதையாகும்.

## அறிமுகம்
*வார்த்தைகள் தன் நாவில் புரண்டு விடக்கூடாது என்பதற்காக கூழாங்கற்களை நாவினடியில் வைத்தபடி நிர்வாணியாக நிற்கிறான் விதுரன். யுதிஷ்ட்ரன் யாசிக்கிறான். விதுரன் கூர்மையான ஈட்டியைப் போல ஒரேயொரு பார்வை பார்க்கிறான். பின்பு மரங்களுக்கு இடையே மறைந்துவிடுகிறான். விதுரனின் கூழாங்கற்கள் தெறித்துவிழுகின்றன. அது பாஷையை விழுங்கிவிட்டது.*

*கங்கையில் யாத்ரீகர்களின் கூட்டம். படகில் யாரோ பாடுகிறார்கள். வேடர்கள் மானைத் துரத்திக் கொண்டு ஓடுகிறார்கள். மீன்கள் நதியினுள் ஒளிந்து கொண்டுவிட்டன. வானம் ரத்தநிறம் கொள்கிறது. குதிரைகளில் வீராதிவீரர்கள் சண்டையிடுகிறார்கள். கங்கைதான் சாட்சியாக இருக்கிறாள். கங்கையின் கண்களைப் பாருங்கள். அதில் உங்கள் மூதாதையர்களின் சாடை ஒளிந்து கொண்டிருக்கும். பாடல் நதியில் மிதந்து போய்க் கொண்டேயிருக்கிறது.*

*உப பாண்டவம் நவீன நாவல். மஹாபாரதத்தின் மீதான புனைவு. இது விதுரனின் நாவில் அடக்கிய கூழாங்கல்.*

## மேற்கோள்கள்


பகுப்பு:தமிழ்ப் புதினங்கள்
கலாபகசுத் தீவுகள்

**கலாபகசுத் தீவுகள்** (*'Galápagos Islands*, Archipiélago de Colón; வேறு ஸ்பானியப் பெயர்கள்: *Islas de Colónumio* அல்லது *Islas Galápagos*) என்பன பசிபிக் கடலில் எக்குவாடோருக்கு மேற்கே 965 கி.மீ. தூரத்தில் அமைந்திருக்கும் தீவுக் கூட்டங்கள் ஆகும் ().

கிட்டத்தட்ட 30,000 பேர் வசிக்கும் இத்தீவுகள் தென் அமெரிக்காவின் எக்குவாடோர் நாட்டின் ஒரு மாகாணம் ஆகும். இதன் தலைநகரம் "புவெர்ட்டோ பாக்குவெரிசோ மோரெனோ" (*Puerto Baquerizo Moreno*).

சார்ள்ஸ் டார்வின் கடல் வழியே HMS Beagle என்னும் கப்பலில் காலபாகசுத் தீவுகளுக்குச் சென்று நிகழ்த்திய உயிரினக் கண்டுபிடிப்புகளுக்காக இத்தீவுகள் பெருமை அடைந்தன.

[left|thumb|[செய்மதியில் இருந்தான கலாபகசுத் தீவுகளின் படிமம்]]
thumb|left|நீலக்கால் பூபி (Blue-footed booby)
இங்கு 13 பெரிய தீவுகளும் 6 சிறிய தீவுகளும் 107 சிறிய தீவுத் திட்டுகளும் உள்ளன. இந்தத் தீவுகள் புவியியல் உயர் வெப்பப் பகுதியில் அமைந்துள்ளதால் இங்கு எரிமலை வெடிப்பு அடிக்கடி இடம்பெறுவதுண்டு. மிகப் பழைய தீவு சுமார் 5 முதல் 10 மில்லியன் ஆண்டுகளுக்கு முன்னர் ஏற்பட்டதாகக் கருதப்படுகிறது. மிகவும் அண்மையில் 2007 இல் இடம்பெற்ற எரிமலை வெடிப்புகளினால் இசபெல்ல தீவு, பேர்டினட்டீனா தீவு ஆகியன உருவாகின.

## வரலாறு
கலாபகசுத் தீவுகளுக்கு ஐரோப்பியரின் வருகை மார்ச் 10, 1535 இல் ஆரம்பமானது. பனாமாவின் ஆயரான ஃபிறே டொமாஸ் டெ பேர்லாங்கா என்பவரின் தலைமையில் வந்த கப்பல் பெருவுக்குச் செல்லும் வழியில் இங்கு தரையிறங்கியது. 1593ல் ஆங்கிலேயர் "ரிச்சார்ட் ஹோக்கின்ஸ்" என்பவன் வந்திறங்கினான். பொதுவாக 19ம் நூற்றாண்டின் முதற்பகுதி வரை இத்தீவுகள் சென்னமெரிக்காவில் இருந்து ஸ்பெயினுக்கு பொன், வெள்ளி போன்றவற்றைக் கடத்தும் கடற்கொள்ளைக்காரர்களின் புகலிடமாகவே இருந்து வந்திருக்கிறது.

1793இல் ஜேம்ஸ் கோல்நெட் என்பவர் பசிபிக் கடலில் திமிங்கில வேட்டையாடுவோருக்கான மையமாக இதனை உருவாக்கினார். இவர்கள் இத்தீவுகளில் ஆயிரக்கணக்கான ஆமைகளை அவற்றின் கொழுப்புகளுக்காக வேட்டையாடிக் கொன்றனர். இந்த ஆமை வேட்டைகளினால் இத்தீவுகளின் பல உயிரினங்கள் முற்றாக அழிந்தோ அல்லது அவற்றின் எண்ணிக்கை குறைந்தோ வந்தது. இத்தீவில் புதிய வகை இராட்சத ஆமை ஒன்று அடையாளம் காணப்பட்டிருப்பதாக கடலியல் ஆய்வாளர்கள் தெரிவித்துள்ளனர் 

எக்குவாடோர் கலாபகசுத் தீவுகளை பெப்ரவரி 12, 1832இல் தன்னுடன் இணைத்துக் கொண்டது. இவை எக்குவாடோரின் தீவுக்கூட்டங்கள் என அழைக்கப்பட்டன. இதன் முதலாவது ஆளுநர் ஜெனரல் ஜோசே டெ வில்லாமில் என்பவர் பல சிறைக்கைதிகளை இங்கு கொண்டுவந்து குடியேற்றினார். அதன்பின்னர் பல அக்டோபர், 1832இல் பல விவசாயிகளும் குடியேறினர்.

## மேற்கோள்கள்


## வெளி இணைப்புகள்

* Galapagos National Park 
* Islas Galapagos
* Galápagos geology, with general information on the Galápagos Islands

பகுப்பு:தென் அமெரிக்கத் தீவுகள்
பகுப்பு:எக்குவடோர்
பகுப்பு:தென் அமெரிக்கப் புவியியல்
பகுப்பு:பசிபிக் பெருங்கடல் தீவுகள்
பகுப்பு:சார்லசு டார்வின்
பூஜா (நடிகை)

**பூஜா** தமிழ், சிங்களத் திரைப்படங்களில் நடித்துள்ள நடிகையாவார். இவர் மணிரத்னத்தின் நேற்று இன்று நாளை நிகழ்ச்சியிலும் பங்குப்பெற்றிருக்கிறார். ஜே ஜே திரைப்படத்தின் மூலம் தமிழ்த் திரைப்படத்துறைக்கு அறிமுகமானார்.

## திரைப்பட விபரம்

## பூஜா நடித்துள்ள இந்திய திரைப்படங்கள்
* *[[ஜே ஜே]]*  -ஆ. மாதவன்
* *அட்டகாசம்*  -அஜித் குமார் 
* *உள்ளம் கேட்குமே*  -ஸாம்
* *ஜித்தன்*  -ரமேஸ் 
* *பட்டியல்*  -பரத்
* *தம்பி*  -ஆ. மாதவன்
* *தகப்பன்சாமி*  -பிரசாந்த்
* *பொறி*  -ஜீவா 
* *[[ஓரம் போ]]*  -ஆர்யா
* *[[நான் கடவுள்]]*  -ஆர்யா
* மிராஜ் (ஆங்கிலம் திரைப்படம்)  -அபிஷேக்

பகுப்பு:தமிழ்த் திரைப்பட நடிகைகள்
பகுப்பு:1981 பிறப்புகள்
பகுப்பு:இலங்கைத் திரைப்பட நடிகைகள்
பகுப்பு:சிங்களத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:மலையாளத் திரைப்பட நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்குத் திரைப்பட நடிகைகள்
பழ. நெடுமாறனின் உண்ணாவிரதப் போராட்டம்

இலங்கையின் வடகிழக்கில் பாதிக்கப்பட்ட தமிழ் மக்களுக்கென தமிழ்நாட்டில் தமிழீழ விடுதலை ஆதரவாளர் ஒருங்கிணைப்புக்குழுவினரால் சேகரிக்கப்பட்ட கிட்டத்தட்ட ஒரு கோடி இந்திய ரூபாய் மதிப்புள்ள உணவு மற்றும் மருந்துப் பொருட்களை செஞ்சிலுவைச் சங்கம் வழியாக அனுப்புவதற்கு இந்திய அரசிடம் அனுமதி வேண்டி, அந்த கோரிக்கைக்கு பதில் கிடைக்காததால் **[[பழ. நெடுமாறன்]] [[செப்டம்பர் 12]], 2007 அன்று காலவரையற்ற [[உண்ணாநோன்பு|உண்ணாநோன்புப்]] போராட்டம் தொடங்கினார். **

தமிழ்நாட்டு முதல்வர் மு. கருணாநிதி செப்டம்பர் 14, 2007 அன்று பழ. நெடுமாறனுக்கு "*தாங்கள் எடுத்துள்ள முயற்சிகளை தமிழக அரசின் சார்பில் வெற்றி பெற வைத்திட நானும் முயற்சி மேற்கொள்கிறேன். இந்த வார்த்தையை ஏற்று தங்களின் உண்ணாநோன்பினை உடன் நிறுத்த வேண்டிக் கொள்கிறேன். ஈரோட்டிலிருந்து இரண்டு நாளில் திரும்பிய உடன் சந்தித்துப் பேசுவோம். என் வேண்டுகோளை நிறைவேற்றக் கேட்டுக் கொள்கிறேன்*." என்று கடிதம் மூலம் கோரிக்கை விடுத்த போதிலும், பழ. நெடுமாறன் அந்த இரு நாட்கள் வரைக்கும் உண்ணாநோன்புப் போராட்டம் தொடரும் என்று பதில் அனுப்புனார்.

இதன் பின்னர் செப்டம்பர் 15, 2007 அன்று மதியம் பா.ம.க. நிறுவனர் இராமதாசு மு. கருணாநிதி வழங்கிய உறுதிமொழியைத் தெரிவித்து விளக்கியதை அடுத்து பழ. நெடுமாறன் தனது போராட்டத்தை பழச்சாறு உட்கொண்டு முடிவுக்கு கொண்டுவந்தார். இந்த உண்ணாநோன்புப் போராட்டம் நான்கு நாட்கள் நீடித்தது.

## இவற்றையும் பார்க்க
* அறப்போர்
* இலங்கை இனப்பிரச்சினைக் காலக்கோடு

## வெளி இணைப்புகள்
* பழ.நெடுமாறன் காலவரையற்ற உண்ணாவிரதப் போராட்டத்தை முடித்து கொண்டார் - கோ.சுகுமாரன்

பகுப்பு:உண்ணாநிலைப் போராட்டங்கள்
பகுப்பு:ஈழப் போராட்ட ஆதரவுச் செயற்பாடுகள்
அகில இந்திய சமத்துவ மக்கள் கட்சி

**அகில இந்திய சமத்துவ மக்கள் கட்சி** தமிழ்த் திரைப்பட நடிகர் சரத்குமாரால் ஆகஸ்ட் 31, 2007 அன்று தொடங்கப்பட்ட ஒரு தமிழக அரசியல் கட்சியாகும். இக்கட்சி காமராஜர், எம்ஜிஆர், அப்துல் கலாம் ஆகியோரின் சிந்தனைகளை, கொள்கைகளை, வழிகாட்டல்களை முன்னெடுத்து செயல்படும் என்று சரத்குமார் தெரிவித்தார். கட்சி நிறுவப்பட்ட நாளிலிருந்து 12 மார்ச் 2024 வரை சரத்குமார் கட்சியின் தலைவராக இருந்தார். 12 மார்ச் 2024 அன்று, அதன் நிறுவனர் சரத்குமாரால் பாரதிய ஜனதா கட்சியில் இணைக்கப்பட்டது.

## 2011 தேர்தல்
சரத்குமார் தனது ஆரம்பகால அரசியல் வாழ்க்கையில் திமுக கூட்டணியில் அங்கம் வகித்தார். பின்னர் அனைத்திந்திய அண்ணா திராவிட முன்னேற்றக் கழகத்தில் (அதிமுக) சேர்ந்தார். பின்னர் அவர் அதிமுகவிலிருந்து விலகி 31 ஆகத்து 2007 அன்று தனது சொந்த அரசியல் கட்சியான அகில இந்திய சமத்துவ மக்கள் கட்சியைத் தொடங்கினார். இக்கட்சி 2011 சட்டமன்றத் தேர்தலில் அதிமுக கூட்டணி சார்பில் இரட்டை இலைச் சின்னத்தில் தென்காசி மற்றும் நாங்குநேரி ஆகிய இரு சட்டமன்றத் தொகுதிகளில் வெற்றி பெற்றது. தென்காசியில் சரத்குமாரும், நாங்குநேரியில் எர்ணாவூர் ஏ. நாராயணனும் வெற்றி பெற்றனர்.

## கட்சி கலைப்பு
12 மார்ச் 2024 அன்று, அகில இந்திய சமத்துவ மக்கள் கட்சி அதன் நிறுவனர் சரத்குமாரால் பாரதிய ஜனதா கட்சியில் இணைக்கப்பட்டது. சென்னையில் நடந்த இந்த இணைப்பிற்கு தமிழ்நாடு பாஜக தலைவர் கே. அண்ணாமலை தலைமை தாங்கினார்.

## மேற்கோள்கள்

## வெளியிணைப்புகள்
அகில இந்திய சமத்துவ மக்கள் கட்சி சரத்குமாரின் புதிய கட்சி உதயம்  - தமிழ் சினிமா

பகுப்பு:தமிழ்நாட்டில் இல்லாதுபோன அரசியல் கட்சிகள்
1810

**1810**  (**[[ரோம எண்ணுருக்கள்|MDCCCX]]**) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு சனிக்கிழமையில் ஆரம்பமானது.

## நிகழ்வுகள்
* மார்ச் 4 - பிரெஞ்சு இராணுவம் போர்த்துக்கல்லில் இருந்து விரட்டப்பட்டது.
* மார்ச் 11 - நெப்போலியன் ஆஸ்திரியாவின் இளவரசி மரீ-லூயிஸ் என்பாளை மணம் புரிந்தான்.
* மே 10 - ஆர்ஜெண்டீனாவின் தலைநகரான புவெனஸ் அயரெஸ் நகர மண்டபத்தை ப்புரட்சியாளர்கள் கைப்பற்றினர்.
* மே 25 - ஆர்ஜெண்டீனாவில் புவெனஸ் அயரஸ் மக்கள் ஸ்பெயின் ஆளுநரை அகற்றி தற்காலிக அரசை அமைத்தனர்.
* ஜூலை 9 - நெப்போலியன் ஒல்லாந்து பேரரசை பிரான்சுடன் இணைத்தான்.
* ஜூலை 20 - கொலம்பியா ஸ்பெயினிடம் இருந்து விடுதலையை அறிவித்தது.

## பிறப்புகள்
* கவிகுஞ்சர பாரதியார்

## இறப்புகள்

## 1810 நாற்காட்டி

## மேற்கோள்கள்

*
அமெரிக்க சமோவா

**அமெரிக்க சமோவா** தெற்கு பசிபிக் பெருங்கடலில் சுதந்திர நாடான சாமோவாவுக்கு தென்கிழக்கில் அமைந்துள்ள ஐக்கிய அமெரிக்காவின் உள்ளிணைக்கப்படாத ஆட்சிப் பகுதியாகும். இதன் முக்கிய தீவு துதுய்லா வாகும் இதனோடு மனுவா, ரோஸ் பவளத்தீவுகள், சுவானிஸ் தீவுகள் என்பனவும் இவ்வாட்சிப் பகுதியில் அடங்குகின்றன. குக் தீவுகளுக்கு மேற்காகவும், டொங்காவுக்கு வடக்காகவும் டொகெலாவுவில் இருந்து சுமார் 300 மைல் (500 கி.மீ.) தெற்காகவும் அமைந்துள்ள அமெரிக்க சமோவா,சமோவா தீவுத் தொடரின் ஒரு பகுதியாகும். அமெரிக்க சமோவாவுக்கு மேற்கில் வலிசு-புடானா தீவுக் கூட்டம் அமைந்துள்ளது. ஐக்கிய அமெரிக்காவின் 2000 ஆம் ஆண்டு மக்கள்தொகை கணிப்பீட்டின் படி ஆட்சிப் பகுதியின் மொத்த 200.22சதுர கிலோமீட்டர் பரப்பில் 57,291பேர் வசிக்கின்றார்கள்.

## மேற்கோள்கள்

பகுப்பு:ஐக்கிய அமெரிக்க அரசியல் பிரிவுகள்

பகுப்பு:ஆங்கிலம் அதிகாரப்பூர்வ மொழியாக உள்ள நாடுகளும் ஆள்புலங்களும்
1916

**1916**  (**[[ரோம எண்ணுருக்கள்|MCMXVI]]**) ஒரு சனிக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் இவ்வாண்டு ஒரு வெள்ளிக்கிழமையில் ஆரம்பமானது.

## நிகழ்வுகள்
* ஜனவரி 8 - முதலாம் உலகப் போர்: துருக்கியின் கல்லிப்பொலியில் இருந்து கூட்டுப் படைகள் விலகின.
* பெப்ரவரி 3 - கனடாவின் ஒட்டாவா நகரில் நாடாளுமன்றக் கட்டிடம் தீயில் அழிந்தது.
* மே - யாழ்ப்பாணத்தில் 115 அடி உயரமான கலங்கரை விளக்கம் அமைக்கப்பட்டது.
* மே 5 - ஐக்கிய அமெரிக்காவின் கடற்படையினர் டொமினிக்கன் குடியரசினுள் புகுந்தனர்.
* மே 16 - யாழ்ப்பாணத்தில் முதன் முறையாக வெசாக் பண்டிகை சிங்களவர்களால் கொண்டாடப்பட்டது.
* ஜூலை 18 - யாழ்ப்பாணத்தில் கடுமையான புயல் ஏற்பட்டதில் பலர் கொல்லப்பட்டனர். மின்கம்பிகள், வீடுகள் என்பன பலத்த சேதமடைந்தன.
* அக்டோபர் 10 - வட இலங்கை அமெரிக்க மிஷன் தனது நூற்றாண்டு நிறைவை யாழ்ப்பாணம், பட்டிக்கோட்டா செமினறியில் கொண்டாடியது.
* அக்டோபர் 12 - இலங்கையில் தயாரிக்கப்பாட்ட சீனியின் முதலாவது தொகுதி 
கொழும்பில் ஏலத்தில் விற்பனை செய்யப்பட்டது.
* தனித்தமிழ் இயக்கம் மறைமலை அடிகளால் தோற்றுவிக்கப்பட்டது.

## பிறப்புகள்
* மார்ச் 19 - நாவலாசிரியர் இர்வின் வாலஸ் (*Irving Wallace*) (இ. 1990)
* மார்ச் 21 - பிஸ்மில்லா கான்
* ஏப்ரல் 17 - சிறிமாவோ பண்டாரநாயக்கா
* மே 5 - பி. யு. சின்னப்பா
* சூலை 11 - கஃப் விட்லம், ஆத்திரேலியப் பிரதமர் (இ. 2014)
* செப்டம்பர் 13 - ரூவால் டால்
* செப்டம்பர் 16 - எம். எஸ். சுப்புலட்சுமி

## இறப்புகள்

## 1916 நாற்காட்டி

*
சைதாப்பேட்டை

**சைதாப்பேட்டை** (*Saidapet*) சென்னை மாநகராட்சியில் உள்ள ஒரு புறநகராகும். இப்பகுதியை சுற்றியிருக்கும் முக்கியப் பகுதிகள் தி. நகர், கிண்டி, மாம்பலம், நந்தனம், மற்றும் கே கே நகர் ஆகும். சென்னையின் முதன்மையான சாலையான அண்ணா சாலை இப்பகுதி வழியாகச் செல்கிறது.

## கோவில்கள்
* காரணீசுவரர் கோவில் - இக்கோவில் மிகவும் பழமையான மற்றும் பிரபலமானதுவும் ஆகும். இங்குள்ள அம்மனின் பெயர் சொர்ணாம்பிகை. இங்கு அழகான தெப்பக்குளம் உள்ளது.
* சிவசுப்பிரமணியர் கோவில், சைதை செங்குந்த கோட்டம்
* சௌந்தரேசுவரர் கோவில்
* கடும்பாடி அம்மன் கோவில்
* சந்தன விநாயகர் கோவில்
* அங்காளம்மன் கோவில்
* பிரசன்ன வெங்கடேச பெருமாள் கோவில்
* இளங்காளியம்மன் கோவில்
* சுப்பிரமணிய சுவாமி கோவில்
* கரர்க்கட விநாயகர் கோவில்
*லக்ஷ்மி நாராயணர் கோவில்
* முருகர் கோவில்
### சித்தர் கோவில்
* குருலிங்க சுவாமிகள் கோவில்
### பிறமதக் கோவில்கள்

## சிறப்பு அம்சங்கள்
* மிகப்பழமையான ஆசிரியர் பயிற்சிக்கல்லூரி இங்கு உள்ளது. சர்வ பள்ளி இராதாகிருஷ்ணன் இந்த பயிற்சிப்பள்ளியில் படித்தவர். நெ. து. சுந்தரவடிவேலுவும் இங்கு பயின்றவர்.
* இங்குள்ள மீன் சந்தை (மார்க்கெட்) மிகப் பரவலானதும் பிரபலமானதும் கூட.
* தமிழ்நாடு அரசின் கால்நடைத் துறையின்கீழ் இயங்கும் பன்முக கால்நடை மருத்துவமனை இங்கு அமைந்துள்ளது.
* முந்தைய காலத்தில் செங்கற்பட்டு மாவட்டத்தோடு இணைந்திருந்தபோது பஞ்சாயத்துத் தணிக்கைக்காகப் பிரிக்கப்பட்ட சைதாப்பேட்டை வட்டமும் திருப்பெரும்புதூர் வட்டமும் இணைந்த மூன்றாம் பகுதிக்கும், செங்கற்பட்டுக்கும் தலைநகராக, தனி நகராட்சியாக சைதாப்பேட்டை விளங்கியது. 

## படங்கள்

சைதாப்பேட்டை சௌந்தரேசுவரர் கோவில்.jpg|சைதாப்பேட்டை சௌந்தரேசுவரர் கோவில்
சைதாப்பேட்டை குருலிங்க சாமிகள் ஜீவசமாதி கோயில்.jpg|சைதாப்பேட்டை குருலிங்க சாமிகள் ஜீவசமாதி கோயில்
சைதாப்பேட்டை ஞானவிநாயகர் கோயில்.jpg|சைதாப்பேட்டை ஞானவிநாயகர் கோயில்


## மேற்கோள்கள்

## அமைவிடம்

﻿

பகுப்பு:சென்னை சுற்றுப் பகுதிகள்
கிடைக்குழு 6 தனிமங்கள்

தனிம அட்டவணையில் **கிடைக்குழு 6** என்பது கிடையாக (படுக்கை வாட்டில்) உள்ள 6 ஆவது வரிசையில் உள்ள தனிமங்கள். இவற்றுள் லாந்தனைடுகளும் அடங்கும்

அவையாவன:

:

* Note that lutetium (or, alternatively, lanthanum) is considered to be a transition element, but marked as a இலந்தனைடு, as it is considered so by IUPAC.
* An exception to the Aufbau principle.


பகுப்பு:தனிமக் குழுக்கள்
கிடைக்குழு 7 தனிமங்கள்

தனிம அட்டவணையில் **கிடைக்குழு 7** என்பது கிடையாக (படுக்கை வாட்டில்) உள்ள 7 ஆவது வரிசையில் உள்ள தனிமங்கள். இக் கிடைவரிசையில்தான் நில உருண்டையில் கிடைப்பவற்றிலேயே நிறைமிகுந்த யுரேனியம் என்னும் தனிமமும் உள்ளது. இவ்வரிசையில் ஆக்டினைடுகளும் அடங்கும். யுரேனியத்தைவிட அதிகமான அணுநிறை (அணுத்திணிவு) கொண்ட செயற்கையாக செய்யப்பட்ட புதுத் தனிமங்கள் உள்ளனவென்றாலும், புளூட்டோனி்யத்தைத் தவிர மற்றவை மிக மிக சிறிதளவே உருவாக்கப்பட்டுள்ளன (சில ஒரு சில அணுக்கள் மட்டுமே!!). புளூட்டோனியம் டன் அளவில் உற்பத்தி செய்யபட்டுள்ளன. 






பகுப்பு:தனிமக் குழுக்கள்
கொதிநிலை வாரியாக தனிமங்களின் பட்டியல்

இப்பட்டியலில் கொதிநிலை வாரியாக வேதியியல் தனிமங்கள் வரிசைப்படுத்தியுள்ளது. இந்த கொதிநிலைகள்  சீரழுத்த வெப்பநிலையில் அளக்கப்பட்டவை. 

The boiling points of these elements are not yet known
*einsteinium
*fermium
*mendelevium
*nobelium
*lawrencium
*rutherfordium
*dubnium
*seaborgium
*bohrium
*hassium
*meitnerium
*darmstadtium
*roentgenium
*ununbium
*ununtrium
*ununquadium
*ununpentium
*ununhexium

₩”Ŏ

*
அந்தோரா

**அந்தோரா** (காத்தலான் மொழி: :*Andorra*) உத்தியோக பட்சமாக **அந்தோரா பிரின்சிபாலிடி** பிரான்சு மற்றும் எசுப்பானியா நாடுகளிடையே பிரனிசு மலைகளின் கிழக்குப் பகுதியில் அமைந்த சிறிய நிலத்திடை நாடாகும். முன்பு தனிமைப் பட்டிருந்த இந்நாடு சுற்றுலாத்துறையின் காரணமாக இப்போது வளமிக்க நாடாக விளங்குகிறது. இங்கு வரிகள் மிகக் குறைவாதலால் வெளிநாட்டு முதலீடு அதிகமாக காணப்படுகிறது. அண்டோரனியர் உலகத்தில் ஆயுற்கால எதிர்பார்ப்பு அதிகமானவர்களாக பட்டியலிடப்பட்டுள்ளனர். 2007 ஆம் ஆண்டு சராசரி ஆயுள் எதிர்பார்ப்பு 83.5 ஆண்டுகளாக காணப்பட்டது. அதிகாரப் பூர்வமாக சுபெயின் நாட்டின் பிசப்பும், மற்றும் பிரான்சு நாட்டின் அதிபரும் இந்த நாட்டின் ஆட்சியர்களாக உள்ளார்கள்.

## பெயர் தோற்றம்
அந்தோரா என்ற பெயரின் தோற்றம் கேள்விக் குறியதாக உள்ளது. ஆனால் இது உரோமை இராச்சியத்துக்கு முற்பட்ட பெயர் எனக் கருதப்படுகிறது. சோன் கோர்மைன்சு என்ற ஆய்வாளரின் கருத்துப்படி இது ஐபேரிய, பசுகு மொழிகளின் வழித்தோன்றிய பெயராகும்.

## மேற்கோள்கள்

*
பகுப்பு:நிலம்சூழ் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
மில் எம்.ஐ.-24

**மில் எம்.ஐ.-24** பெரிய தாக்குதல் உலங்கு வானூர்தியும் சிறிய கொள்ளளவைக் கொண்ட படையினர் காவும் வானூர்தியுமாகும். 1976 ஆம் ஆண்டு சோவியத் வான்படைக்காக மில் மாஸ்கோ உலங்கு வானூர்தி நிறுவனத்தால் அமைக்கப்பட்டது. சோவியத் பிளவின் பின்னர் தோன்றிய நாடுகளில் வான்படைகளும் மேலும் வேறு நாடுகளும் இவற்றைப் பயன்படுத்தி வருகின்றன. எம்.ஐ.-25, எம்.ஐ.-35 என்பன ஏற்றுமதிக்கான சில வேறுபாடுகளாகும். இலங்கை வான் படை ஈழப்போரில் பயன்படுத்தி வருகின்றது.

## பயனர்கள்
thumb|center|350px| எம்.ஐ.-24, எம்.ஐ.-25, எம்.ஐ.-35பயனர்கள்

* :ஆப்கானிஸ்தான்  115 உலங்கு வானூர்திகள் 1979 இலிருந்து வழங்கப்பட்டுள்ளன.
* : அல்ஜீரியா
* : அங்கோலா
* : ஆர்மீனியா: 12 சேவையில் உள்ளது.
* : அசர்பைஜான்
* : பெலரசு
* : பல்கேரியா
* : சாட்
* : சைப்ரஸ் (12x  Mi-35P 2001-2002)
* : குரோசியா (சேவையிலிருந்து விலக்கப்பட்டது)
* : கியூபா
* : செக் குடியரசு
* : கிழக்கு யேர்மனி
* : கிழக்கு ஜேர்மன் இராணுவத்திடமிருந்து எடுக்கப்பட்ட 51 வானூர்திகள் அங்கேரி, போலந்து ஐக்கிய அமெரிக்கா ஆகியவற்றுக்கு விற்பனை செய்யப்பட்டன.
* : எக்குவடோரியல் கினி
* : எரித்திரியா
* : எதியோப்பியா
* : யோர்ஜியா - 8 
* : கினியா
* : அங்கேரி
* : இந்தியா
* : இந்தோனேசியா 2 Mi-35P 2004 இலிருந்து சேவையில் உள்ளது.5 Mi-35P 2006 இலிருந்து சேவையில் உள்ளது.
* : ஈரான்
* : ஈராக்
* : கசகிசுதான்
* : கிர்கிசுதான்

* : லிபியா
* : மசிடோனியா
* : மங்கோலியா
* : மொசாம்பிக்
* : நமீபியா
* : நிக்கராகுவா
* : நைஜீரியா
* : வட கொரியா சுமார் 40
* : பாக்கிஸ்தான்
* : பெரு
* : போலந்து
* : ரஷ்யா 260 சேவையில் உள்ளது .
* : ருவாண்டா
* : செர்பியா 2 Mi-24Vக்கள் சேவையில் உள்ளது.
* : சியெரா லியொன்
* : சிலவாக்கியா
* : இலங்கை
* : சூடான்
* : சிரியா
* : தாஜிக்ஸ்தான்
* : உக்ரேன்
* : ஐக்கிய அமெரிக்க நாடுகள் (விமானிகளைப் பயிற்றுவதற்காக) 
* : உஸ்பெகிஸ்தான்
* : வெனிசுலா (Mi-35M2)
* : வியட்நாம்
* : யேமன்
* : ஸிம்பாப்வே

## மேற்கோள்கள்

பகுப்பு:படைத்துறை உலங்கு வானூர்தி
பகுப்பு:தாக்குதல் உலங்கு வானூர்தி
ஜோர்தான்

**ஜோர்தான்** (அரபு மொழி: الأردنّ) அல்லது அதிகாரப்பட்சமாக **ஜோர்தான் இராச்சியம்** தென்மேற்கு ஆசியாவில் அமைந்துள்ள ஓர் அரபு நாடாகும். இதன் வடக்கில் சிரியாவும் வடகிழக்கில் ஈராக்கும் மேற்கில் இசுரேலும் மேற்குக் கரையும் தெற்கிலும் கிழக்கிலும் சவுதி அரேபியாவும் எல்லைகளாக அமைந்துள்ளன. இந்நாட்டுக்கும் இஸ்ரேலுக்கும் இடையில் அமைந்துள்ளது. அக்கபா குடாவினதும் இறந்த கடலினதும் கரைகள் யோர்தானுக்கும் இசுராலுக்குமிடையே பகிரப்பட்டுள்ளது. யோர்தான் ஒரு அரசியலமைப்புச் சட்ட முடியாட்சியாகும். அரசன் நாட்டின் தலைவரும் தலைமை நிறைவேற்றுனரும் இராணுவப்படைகளின் கட்டளை அதிகாரியுமாவார். அரசன் அவரது நிறைவேற்றதிகாரத்தை பிரதமரூடாகவும் அமைச்சரவையூடாகவும் செயற்படுத்துகிறார். அம்மான் இதன் தலைநகரம் ஆகும். நவீன தர அரேபியம் இதன் அலுவல் மொழியாகும்.

## மேற்கோள்கள்


*
பகுப்பு:முன்னாள் பிரித்தானியக் குடியேற்றங்கள்
பகுப்பு:ஐக்கிய நாடுகள் சபையின் உறுப்பு நாடுகள்
ராய் இசை

**ராய் இசை** (Raï) அல்ஜீரியாவின் ஒரான் பிரதேசத்திலிருந்து தோன்றிய பாரம்பரிய இசை வடிவமாகும். ராய் என்ற அரபுச் சொல் கருத்து என்று பொருள்படுவதாகும். ஸ்பானிய, பிரெஞ்சு, ஆபிரிக்க, அரேபிய இசை வடிவங்களும் கலந்த இவ்விசை வடிவம் 1930களில் தோன்றியதாகும். பாரம்பரியமாக ஆண்களால் பாடப்பட்டபோதும் இருபதாம் நூற்றாண்டிலிருந்து பெண்களாலும் பாடப்படுகிறது. 1980களில் ராய் மிகுந்த பிரபலமடைந்தது. 1986 இல் அல்ஜீரியாவிலும் பிரான்சிலும் ராய் விழாக்கள் நடைபெற்றன. 1990களில் ராய் சர்வதேச அளவில் பிரபலமடைந்தது.

பகுப்பு:இசை வகைகள்
ஹிப் ஹாப்

**ஹிப் ஹாப்** (இலங்கை வழக்கு **ஹிப் ஹொப்**) ஓர் இசை வகையும் பண்பாடு அசைவியக்கமுமாகும். இது 1970களிலிருந்து ஆபிரிக்க அமெரிக்கர்களாலும் இலத்தீன் அமெரிக்கர்களாலும் நியூயோர்க் நகரத்தில் உருவாக்கப்பட்டதாகும். 1970களில் நியூயோர்க்கின் பிராங்க்ஸ் பகுதியில் தோன்றிய ஹிப் ஹாப் இசை பின்னர் ஒரு வாழ்க்கைமுறையாக மாறியது. இன்று ஹிப் ஹாப் கலாசாரம் தேசிய, இன, மத அடையாளங்களைத் தாண்டி உலகெங்கும் பரவலாகப் பின்பற்றப்படுகிறது. 

ஹிப் ஹாப் பண்பாட்டில் உள்ள ராப் இசை, தடை ஆட்டம், சுவரோவியம் (Graffiti), Beat-boxing, Turntablism (DJ கலை) ஆகிய ஐந்து வகைகள் உள்ளன.

## தமிழ் ஹிப்ஹாப் இசை
* யோகி நட்சத்ரா (மலேசிய இசைக்குழு)
* 
* எஸ்.டிலெக்ஷன்(இலங்கை)

## இவற்றையும் காண்க
* Hip Hop Charts

## மேற்கோள்கள்

பகுப்பு:ஹிப் ஹாப்
பகுப்பு:ஆபிரிக்க அமெரிக்கப் பண்பாடு
பகுப்பு:ஆப்பிரிக்க அமெரிக்க இசை
பகுப்பு:ஆப்பிரிக்க அமெரிக்க இசை
ஆபிரிக்க அமெரிக்கர்

[thumb|300px|மேல் இடது: [டபிள்யூ.இ.பி. டுபோய்ஸ்; மேல் நடு: மார்ட்டின் லூதர் கிங்; மேல் வலது: எடுவர்ட் புருக்; கீழ் இடது: மால்கம் எக்ஸ்; கீழ் நடு: ரோசா பார்க்ஸ்; கீழ் வலது: சொஜோர்னர் டுரூத்]]
**ஆபிரிக்க அமெரிக்கர்கள்** (ஆப்பிரிக்க அமெரிக்கர்) அல்லது கறுப்பு அமெரிக்கர்கள் எனப்படுவோர் ஆபிரிக்க மூதாதையோரைக் கொண்ட ஐக்கிய அமெரிக்கர்கள் ஆவர். ஆபிரிக்க அமெரிக்கர்களில் 20 சதவீதமானவர்கள் ஐரோப்பிய பாரம்பரியம் கொண்டவர்களென மதிப்பிடப்பட்டுள்ளது. ஐக்கிய அமெரிக்காவில் ஆபிரிக்க அமெரிக்கர் என்பது பெரும்பாலும் ஆபிரிக்க அடியைக் கொண்டோரையே குறிக்கின்றது. இவர்களில் பெரும்பான்மையோர் ஆபிரிக்காவிலிருந்து அத்திலாந்திக் அடிமை வியாபாரத்தின் போது அடிமைகளாக அமெரிக்காவுக்குக் கொண்டுவரப்பட்ட ஆபிரிக்கர்களின் வாரிசுகளாவர்.

1860 அளவில் மூன்றரை மில்லியன் ஆபிரிக்கர்கள் அடிமைகளாக இருந்தனர். 1863 இல் அமெரிக்க சிவில் போர் காலத்தில் ஆபிரகாம் லிங்கன் அனைத்து அடிமை ஆபிரிக்கர்களுக்கும் சுதந்திரம் தரும் கட்டளையில் கையொப்பமிட்டார்.

## மேற்கோள்கள்

*
அத்திலாந்திக் அடிமை வணிகம்

**அத்திலாந்திக் அடிமை வணிகம்** (*Atlantic slave trade*) எனப்படுவது ஐரோப்பியர்கள் ஆபிரிக்கர்களை அடிமைகளாக்கி வணிகம் செய்தமையைக் குறிப்பதாகும். இந்த அடிமை வணிகம் அத்திலாந்திக் பெருங்கடலை அண்டி நடைபெற்றமையால் இவ்வாறு குறிப்பிடப்படுகிறது. 15 முதல் 19ம் நூற்றாண்டு வரை ஐரோப்பியர்கள் நடு ஆபிரிக்காவிலிருந்தும் மேற்கு ஆபிரிக்காவிலிருந்தும் ஆபிரிக்கர்களை அடிமைகளாக்கி புதிய உலகம் என அவர்கள் அழைத்த அமெரிக்கக் கண்டங்களுக்குக் கொண்டு சென்று விற்றனர்.

9.4 முதல் 12 மில்லியன் ஆபிரிக்கர்கள் அடிமைகளாக அமெரிக்கக் கண்டங்களை வந்தடைந்தனர். ஆனால் அடிமைகளாக்கப்பட்டோரின் தொகை இதைவிட மிக அதிகமாகும். இந்த அடிமை வணிகத்தை ஆப்பிரிக்க, ஆப்பிரிக்க அமெரிக்க வரலாற்றாசிரியர்கள் மாஃபா (Maafa) எனக் குறிப்பிடுகின்றனர். சுவாகிலி மொழியில் மாஃபா என்பதன் கருத்து *பெரும் அழிவு* என்பதாகும்.

## வெளி இணைப்புகள்
* அடிமை வணிகத்துக்கு நஷ்ட ஈடு - ஏன்? யார் தரவேண்டும்

## மேற்கோள்கள்

பகுப்பு:ஆபிரிக்க அமெரிக்க வரலாறு
பகுப்பு:ஆபிரிக்க வரலாறு
பகுப்பு:அடிமை முறை
பகுப்பு:கரிபியன்
பகுப்பு:அமெரிக்காக்களின் வரலாறு
1862

**1862**  (**[[ரோம எண்ணுருக்கள்|MDCCCLXII]]**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டு ஆகும்.

## நிகழ்வுகள்
* ஜூலை 1 - ரஷ்யாவின் அரச நூலகம் அமைக்கப்பட்டது.
* செப்டம்பர் 17 - ஐக்கிய அமெரிக்காவில் மேரிலாந்தில் "ஷாப்ஸ்பேர்க்" என்ற இடத்தில் இடம்பெற்ற உள்நாட்டுப் போரில் 23,000 பேர் கொல்லப்பட்டனர். இதுவே அமெரிக்காவில் ஒரே நாளில் அதிக இரத்தக்களரியை ஏற்படுத்திய போராகும்.
* டிசம்பர் 30 - USS Monitor என்ற கப்பல் வடக்கு கரோலினாவில் மூழ்கியது.

## தேதி அறியப்படாத நிகழ்வுகள்
* செப்டம்பர் - செப்பு நாணயம் இலங்கையில் முதன் முதலாக அறிமுகப்படுத்தப்பட்டது.
* செப்டம்பர் - யாழ்ப்பாணத்தில் "the Jaffna Freeman" என்ற பத்திரிகை *நிக்கலாஸ் குல்ட்* (Nicholas G. Gould) என்பவரால் ஆரம்பிக்கப்பட்டது.

## பிறப்புகள்
* ஜூன் 5 - ஓ ஹென்றி

## இறப்புகள்
* ஜனவரி 18 - ஜான் டைலர்
* நவம்பர் 7 - முகலாயர்களில் கடைசி மன்னன் பகதூர் ஷா.

## 1862 நாட்காட்டி

## மேற்கோள்கள்

*
அங்கியுலா

**அங்கியுலா** அல்லது **அங்கில்லா** கரிபியக் கடலில் அமைந்துள்ள ஐக்கிய இராச்சியத்தின் கடல்கடந்தப் பகுதியாகும். இது காற்றுமுகத்தீவுகளில் மிகவும் வடக்காக அமைந்த தீவாகும். இது சுமார் 26 கி.மீ. (16 மைல்) நீளமும் அதன் மிக அகலமான் இடத்தில் 5 கி.மீ. (3 மைல்) அகலமும் கொண்ட அங்கியுலா என்ற முக்கிய தீவையும் மக்கள் குடியிருப்புகளற்ற பல சிறிய தீவுகளையும் கொண்டுள்ளது. தலைந்கரம் த வெளியாகும். இவ்வாட்சிப்பகுதியின் பரப்பளவு 102 சதுரகிலோமீட்டராகும், மொத்த மக்கள்தொகை 2006 ஆம் ஆண்டில் 13,500 ஆகும்.

## மேற்கோள்கள்

பகுப்பு:பிரித்தானிய கடல்கடந்த மண்டலங்கள்
பகுப்பு:முன்னாள் பிரித்தானியக் குடியேற்றங்கள்
பகுப்பு:கரிபியன் நாடுகள்
பகுப்பு:ஆங்கிலம் அதிகாரப்பூர்வ மொழியாக உள்ள நாடுகளும் ஆள்புலங்களும்
க. கிருஷ்ணசாமி

**கிருஷ்ணசாமி** (*K. Krishnasamy*) ஒரு தமிழக அரசியல்வாதி, இவர் புதிய தமிழகம் கட்சி கட்சியின் நிறுவன தலைவர் ஆவார்.

## இளமை பருவம்
கிருஷ்ணசாமி பழைய கோயமுத்தூர் மாவட்டம், இன்றைய திருப்பூர் மாவட்டம், உடுமலை தாலுக்கா, குடிமங்கலம், மசக்கவுண்டர் புதூர் எனும் சிற்றூரில் ஒரு நடுத்தர குடும்பத்தில் 1954-ஆம் ஆண்டு ஏப்ரல் திங்கள் 04-ஆம் நாள் பிறந்தார். தந்தை கருப்புசாமி குடும்பனார் ஒரு விவசாயி. தாய் தாமரையம்மாள்  ஒரு இல்லத்தரசி. உயர்நிலை பள்ளிப்படிப்பினை பூளவாடி என்ற  ஊரிலும்,  புகுமுக வகுப்பினை அரசினர் கலைக்கல்லூரியிலும் முடித்தார். பின்னர் கோயமுத்தூர் வேளாண்மைக் கல்லூரி, தமிழ்நாடு வேளாண்மைப் பல்கலை கழகத்தில் வேளாண் படிப்பில்சேர்ந்தார். அங்கே 45-நாட்கள் மட்டுமே கல்வி பயின்றார். வேளாண்மைப் பல்கலைக் கழக துணை முதன்மையர் முனைவர் தானியல் சுந்தராசு அறிவுறுத்தலின்படி வேளாண்மைக் கல்வியைத் தொடராமல் மருத்துவப் படிப்பிற்கு விண்ணப்பித்து திருநெல்வேலி மருத்துவக் கல்லூரியில் (1972–75) இளநிலை மருத்துவ பட்டப்படிப்பில் சேர்ந்தார். அங்கே இரண்டு ஆண்டுகள் மட்டுமே பயின்று, கல்லூரி இடமாறுதல் அனுமதி பெற்று மதுரை மருத்துவக் கல்லூரியில் (1975–78) மூன்றாம் ஆண்டு துவங்கி பயிற்சி மருத்துவர் பணி வரை இங்கேயே மருத்துவ கல்வி கற்றார். முதுநிலை மருத்துவத்தை கோயமுத்தூர் மருத்துவக் கல்லூரியில் (1982–84) முடித்தார்.

## அரசியல் வாழ்க்கை
தூத்துக்குடி மாவட்டத்தில் உள்ள கொடியன்குளம் என்கிற ஊரில் சாதிய வன்முறை ஏற்பட்டபோது, கோயம்புத்தூரில் இருந்து வந்து பாதிக்கப்பட்ட தேவேந்திர குல மக்களுக்காக வாதாடியவர். மாஞ்சோலை தேயிலைத் தோட்டத்தொழிலாளர் விடுதலை மற்றும் ஊதிய உயர்வு உள்ளிட்ட கோரிக்கைகளை முன்னிறுத்தி 23 சூலை 1999 அன்று திருநெல்வேலி மாநகரில் புதிய தமிழகம் கட்சியின் சார்பில்  பேரணி நடத்தப்பட்டது. அப்பொழுது காவல்துறை நடத்திய தடியடி, துப்பாக்கிச்சூடு காரணமாக சிதறி ஓடிய மக்கள், தப்பிக்க தாமிரபரணி நதிக்குள் குதித்தனர். இந்த சம்பவத்தில் ஒன்றரை வயது குழந்தை உள்ளிட்ட 17 பேர் உயிரிழந்தனர்.

இவர் 1996 தேர்தலில் கொடியன்குளத்தை உள்ளடக்கிய  ஒட்டப்பிடாரம் சட்டமன்றத் தொகுதியில் தனித்துப் போட்டியிட்டு வெற்றி பெற்றார். பின்னர் இரண்டாவது முறையாக 2011ஆம் ஆண்டு நடந்த சட்டப்பேரவைத் தேர்தலில், ஒட்டப்பிடாரம் சட்டமன்றத் தொகுதியில் அ.தி.மு.க கூட்டணி கட்சியின் ஆதரவுடன் போட்டியிட்டு வெற்றி பெற்று சட்டமன்ற உறுப்பினராக தேர்வுசெய்யப்பட்டார்.
, அதே போல் தென்காசி தொகுதியில் 5 முறை நாடாளுமன்றத் தேர்தலில் போட்டியிட்டு தோல்வியை அடைந்துள்ளார் தேவேந்திர குல மக்களின் பிரச்சனைகளை முன்வைத்து இவரும் இவரது கட்சியும் செயலாற்றி வருகின்றன.

## போராட்டங்கள்
* விழுப்புரம் 12 தாழ்த்தப்பட்டவர்கள் படுகொலை, அதன் தொடர்ச்சியாக 22 சனவரி 1984 அன்று கைது செய்து மதுரை சிறையில் அடைப்பு.

## மேற்கோள்கள்

## வெளி இணைப்புகள்
* புதிய தமிழகம் கட்சி தலைவர் திரு. கிருஷ்ணசாமி பேட்டி -  தமிழோவியம்
* 1996 Tamil Nadu Election Results, Election Commission of India -
* புதிய தமிழகம் கட்சியின் அதிகாரபூர்வ இணையதளம்

பகுப்பு:வாழும் மக்கள்
பகுப்பு:1954 பிறப்புகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
டாக் ஹமாஷெல்ட்

[thumb|200px|Hammarskjöld outside the [United Nations headquarters|UN headquarters in New York.]]
**டாக் ஜால்மர் அக்னி கார்ள் ஹமாஷெல்ட்** (*Dag Hjalmar Agne Carl Hammarskjöld*, , ஜூலை 29, 1905 – செப்டம்பர் 18, 1961) சுவீடனைச் சேர்ந்த தூதுவர், ஐக்கிய நாடுகள் அவையின் இரண்டாவது பொதுச் செயலராக ஏப்ரல், 1953 இலிருந்து 1961இல் விமான விபத்தொன்றில் இறக்கும்வரை பணியாற்றியவர்.

ட்றைகுவே லை ஐநா அவையின் பொதுச் செயலர் பதவியை 1953இல் துறந்ததும் ஐநாவின் பாதுகாப்புச் சபையின் தீர்மானப்படி டாக் இப்பதவியில் அமர்ந்தார். 1957ல் மீண்டும் இவர் அப்பதவிக்குத் தேர்ந்தெடுக்கப்பட்டார்.

இவரது பதவிக்காலத்தில் ஹமாஷெல்ட் இசுரேலுக்கும் அரபு நாடுகளுக்கும் இடையில் ஒற்றுமையை ஏற்படுத்த முனைந்தார். சீனாவில் தடுத்து வைக்கப்பட்டிருந்த 15 ஐக்கிய அமெரிக்க விமானிகளை விடுவிக்க 1955இல் சீனா சென்றார்.

1960இல் முன்னாள் பெல்ஜியக் குடியேற்ற நாடும் புதிதாக விடுதலை அடைந்ததுமான கொங்கோவிக்கு உள்நாட்டுக் குழப்பங்களுக்கு முடிவு காண அங்கு 4 முறை சமாதானத் தூதுவராகச் சென்றார். செப்டம்பர் 1960இல் ஐநாப் படைகள் அங்கு செல்ல எடுத்த முடிவை சோவியத் ஒன்றியம் நிராகரித்தது. அத்துடன் டாக் பதவி விலக வேண்டும் எனவும் வலியுறுத்தியது. http://www.un.org/russian/av/radio/history60/11history60.htm. கட்டாங்கா மாநிலத்தை கொங்கோவுடன் மீண்டும் இணைக்க உதவி செய்யுமாறு பத்திரிசு லுமும்பாவின் கோரிக்கையை டாக் ஏற்க மறுத்துவிட்டார். இதனால் லுமும்பா சோவியத் நாட்டிடம் உதவி கோர முடிவு செய்தார்.

## மறைவு
செப்டம்பர் 1961இல் கட்டாங்காப் படையினருக்கும் ஐநாப் படையினருக்கும் இடையில் போர் நிறுத்ததைக் கொண்டுவர அங்கு செல்லும் வழியில் வடக்கு ரொடீசியாவில் அவர் பயணம் செய்த விமானம் விபத்துக்குள்ளாகியதில் மோதியதில் அவரும் அவருடன் பயணம் செய்த 15 பேரும் கொல்லப்பட்டனர். இவ்விபத்துக்கான காரணம் இதுவரையில் அறியப்படவில்லை.http://news.bbc.co.uk/1/hi/world/africa/154384.stm' http://www.aftenposten.no/nyheter/iriks/article1087787.ece

## நோபல் அமைதிப் பரிசு
ஹமாஷெல்ட் அமைதிக்கான நோபல் பரிசை 1961இல் இறந்த பின்னர் பெற்றார். ஆனாலும் இவரது பெயர் இவர் இறக்கும் முன்னரே பரிந்துரைக்கப்பட்டிருந்தது.

## மேற்கோள்கள்

பகுப்பு:ஐக்கிய நாடுகள் சபையின் பொதுச் செயலாளர்கள்
பகுப்பு:1905 பிறப்புகள்
பகுப்பு:1961 இறப்புகள்
பகுப்பு:சுவீடன் மக்கள்
பகுப்பு:கிறித்தவ சித்தர்கள்
பகுப்பு:போக்குவரத்து விபத்து இறப்புகள்
மூங்கில் அணத்தான்

**மூங்கில் அணத்தான்** அல்லது **மூங்கணத்தான்** என்பது தென் இந்தியாவில் உள்ள மலைக் காடுகளில் காணப்படும் ஒருவகை கொறிணி ஆகும். அணத்தானா பேரினத்தின் ஒரே சிற்றினம் இதுவாகும். இதன் உயிரியல் பெயர் *அணத்தானா எல்லியாட்டி* என்பதாகும். "அணத்தானா" என்ற பேரினப்பெயர் *மூங்கில் அணத்தான்* என்ற இதன் தமிழ்ப் பெயரிலிருந்து பெறப்பட்டது. சிற்றினப் பெயரானது சர் வால்டெர் எல்லியாட் என்ற மெட்ராஸில் பணிபுரிந்த ஆங்கிலேய அதிகாரியின் பெயரிலிருந்து பெறப்பட்டது.

## வாழிடம்
இவ்விலங்கு இந்திய துணைக்கண்டத்தில் கங்கையாற்றிற்குத் தெற்கே காணப்படுகிறது. இவற்றின் மூன்று சிற்றினங்கள் அறியப்பட்டுள்ளன. கிழக்குத் தொடர்ச்சி மலைகள், பிலிகிரிரங்கன், சேர்வராயன் மலை மற்றும் தென்னிந்தியாவின் பிற குன்றுகளில் காணப்படும் *அ. எ. எலியாட்டி*, மத்தியப் பிரதேசம் மற்றும் ராய்ப்பூரில் காணப்படும் *அ. எ. பல்லிடா*, மும்பை அருகிலுள்ள சாத்புரா மலை மற்றும் தாங் மலைகளில் காணப்படும் *அ. எ. ராட்டோனி* ஆகியவை அச்சிற்றினங்கள். இவற்றின் எண்ணிக்கை பற்றிய தகவல்கள் இல்லை.

## உடலமைப்பு
thumb|left|மூங்கில் அணத்தானின் ஓய்வு நிலை வரைபடம்இது 16 செ.மீ. நீளம் முதல் 18.5 செ.மீ. நீளம் வரை இருக்கும். இதன் வால் நீளம் 16.5 செ.மீ முதல் 19.5 செ.மீ. வரை இருக்கும். இதன் பல்வரிசை அறிவியல் குறியீட்டில் "I 2/3 C 1/1 P 3/3 M 3/3" என்பதாகும். இதன் பல் அமைப்பு தாவர மற்றும் விலங்கு இரைகளை உண்பதற்கு ஏற்றதாகும்.

## நடத்தை
இவ்வகை மூங்கணத்தான், குறிப்பிடத்தக்க வகையில் மரவாழிகளாக இல்லை. மாறாக இவை கூடுதல் நேரம் தரையிலோ அல்லது பாறைகளின் மீது தவழ்ந்தேறியோ பூச்சிகளையும் விதைகளையும் தேடியே செலவிடுகின்றன. இவற்றின் வால் நிறம் வடிவம் மற்றும் இவை நடந்து செல்லும்போது வால் மேல்நோக்கி வளையும் பாங்கு ஆகியவற்றின் மூலம் இவற்றை அணில்களிடம் இருந்து எளிதில் வேறுபடுத்தி அடையாளம் காணலாம்.

இவை தாழ்ந்த கிளைகளின் மீது ஏறி தலைமுதலாக சறுக்கும் வழக்கமுடையவை. இப்பழக்கம் தனது வாசனையை விடுக்கவும் கிளைகளில் விடப்பட்டுள்ள மற்ற அணத்தான்களின் வாசனையை நுகர்வதற்குமாக இருக்கலாம். இவை சார்ந்துள்ள உயிரியல் குடும்பத்தில் தொண்டைப் பகுதியில் வாசனைப்பொருள் சுரப்பிகள் பொதுவாக காணப்படுபவை.

## குறிப்புகளும் மேற்கோள்களும்


பகுப்பு:கொறிணிகள்
பகுப்பு:இந்தியப் பாலூட்டிகள்
பைங்கள உபநிடதம்

**பைங்கள உபநிடதம்** என்பது சுக்ல யஜுர் வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 60வது உபநிஷத்து. நான்கு அத்தியாயங்களைக் கொண்டது. சாமானிய வேதாந்த உபநிடதங்கள் என்ற பகுப்பில் சேர்ந்தது. பன்னிரண்டாண்டுகள் பணிவிடை செய்த பைங்களருக்கு யாஜ்ஞவல்கியரால் உபதேசிக்கப்பட்டது என்று தொடங்குகிறது. பற்பல வேதாந்தக் கருத்துக்களை ஆணித்தரமாகவும் சுருக்கமாகவும் எளியநடையிலும் போதிக்கும் உபநிடதம் என்று சொல்லலாம்.

## கருத்துக்கள்

* முன்னைப் பரம்பொருளாக, காரியமற்றதாக, இரண்டற்றதாக ஒன்றுதான் இருந்தது. அதுதான் பிரம்மம். அதன் உருவம் உண்மை, அறிவு, ஆனந்தம்.
* அதில் இப்படி, அப்படி என்று எப்படியும் சொல்லமுடியாதபடி முக்குணமும் சமானமான மூலப்பிரகிருதி தோன்றிற்று. இதில் பிரதிபலித்த பிம்பம்தான் சாட்சி சைதன்யம்.
*அம்மூலப்பிரகிருதி சத்வகுணம் மேலிட்டதாக மாறி அவியக்தம் அல்லது மாயை என்ற 'ஆவரண சக்தி' ஆயிற்று. 'ஆவரணம்' - எல்லாவற்றையும் மறைக்கக்கூடியது. அதில் பிரதிபலித்த பிம்பம்தான் கடவுட்சைதன்யம். அக்கடவுள் மாயையை தன்வசப்படுத்திக் கொண்டு அனைத்தையும் அறிபவராக பேருலகத்தையும் சுருட்டிய பாயைப்பிரித்துவிடுவது போல் தோற்றுவிக்கிறார். காத்தல், அழித்தல் தொழில்களும் அவருடையதே. பிராணிகளின் கருமங்களை அனுசரித்தே அவை தோன்றுவதும் அழிவதும் உண்டாகின்றது
* அம்மாயையிலிருந்து ரஜஸ் மேலிட்டதான மஹத் என்ற 'விட்சேப சக்தி' உண்டாயிற்று. 'விட்சேபம்' - ஒன்றை வேறொன்றாகக் காட்டுவது. அதில் பிரதிபலித்த பிம்பம்தான் ஹிரண்யகர்ப்ப சைதன்யம்.
* இதிலிருந்து தமஸ் மேலிட்டதான பேரகந்தை உண்டாயிற்று. இதில் பிரதிபலித்த பிம்பம் விராட்புருஷன்.அவனிடமிருந்து, வெளி, காற்று, தீ, நீர், நிலம் இவைகளுடைய மூலப்பொருட்கள் ('தன்மாத்திரைகள்') உண்டாயின.
* இந்த சூட்சுமப்பொருட்களைத் தூலப்பொருட்களாக மாற்றவேண்டி, அக்கடவுள் ஒவ்வொன்றையும் இரண்டு பாகமாக்கி, அவைகள் ஒவ்வொன்றையும் நான்காக்கி, ஐந்து அரைபாகங்களையும் மற்றநான்கின் அரைக்கால் பாகங்களுடன் சேர்த்து, இவ்விதம் 'பஞ்சீகரணம்' செய்து உண்டாக்கப்பட்ட தூலப்பொருட்களால் உலகிலுள்ள கோடிக்கணக்கான பொருட்களையும் பதினான்கு உலகங்களையும் படைத்தார்.

இவ்விதம் தொடங்கி, இவ்வுபநிடதம், ஜீவர்கள் படைக்கப்பட்டதையும், தூல சூட்சும உடல்களைப்பற்றியும், பந்தம், மோட்சம் இவைகளைப்பற்றியும் பேசுகிறது.

## சில பொன்மொழிகள்

* 'அது நீ'; 'நான் பிரம்மம்' முதலிய மகாவாக்கியத்தின் தத்துவத்தை அறியும் நோக்கத்துடன் குருவிடம் கேட்டறிதல் 'சிரவணம்' எனப்படும்.(3 -2)
* கேட்டறிந்த பொருளைத் தனிமையில் ஆழ்ந்து சிந்தித்தல் மனனம் (3-2)
* சிரவணத்தாலும் மனனத்தாலும் தீர்மானமாகிய பொருளில் ஒன்றி மனதை நிறுத்துதல் 'நிதித்தியாசனம்' எனப்படும்.(3-2)
* அறிவையும் அறிபவனையும் கடந்து அறியப்படும் பொருளுடன் ஒன்றுபட்டுக் காற்றில்லாத இடத்தில் விளக்கைப்போல் சித்தம் அசையாதிருக்கும் நிலை சமாதி எனப்படும்.(3 -2)
*நீர் நீரிலும், பால் பாலிலும், நெய் நெய்யிலும் வேறுபாடில்லாமல் ஒன்றாவதுபோல் ஜீவனும் பரமாத்மனும் ஒன்றாகின்றனர். (4-10)

## இவற்றையும் பார்க்கவும்

* ஆங்கிலத்தில் முனைவர் ஏ. ஜி. கிருஷ்ண வாரியரின் மொழிபெயர்ப்பு 
* வடமொழி மூல நூல்

## துணை நூல்கள்

* S. Radhakrishnan. The Principal Upanishads. 1953. George Allen and Unwin Ltd. New York.
* அண்ணா. 108 உப்நிஷத்ஸாரம். மூன்றாம் பாகம். 1991. ஸ்ரீராமகிருஷ்ண மடம், சென்னை.

பகுப்பு:உபநிடதங்கள்

பகுப்பு:சமசுகிருத நூல்கள்
சில்வெஸ்ட்டர் பதக்கம்

**சில்வெஸ்ட்டர் பதக்கம்** என்னும் பரிசை ஐக்கிய இராச்சியத்தில் உள்ள ராயல் சொசைட்டி என்னும் அறிவியல் கழகம் கணிதவியலுக்காக 1901ல் இருந்து வழங்குகின்றது. இப்பரிசு ஆக்ஸ்போர்டு பல்கலைக்கழகத்தில் 1880களில் *சாவிலியன் வடிவவியல் சிறப்புப் பேராசிரியராக* இருந்த ஜேம்ஸ் சில்வெஸ்ட்டர் (1814 - 1897) என்பாரின் நினைவாக நிறுவப்பட்டது. இப் பதக்கம் மூன்றாண்டுகளுக்கு ஒரு முறை கணிதவியலில் சிறந்தவர் ஒருவருக்கு வழங்கப்படுகின்றது. இப்பரிசு பெறுபவருக்கு வெண்கலத்தால் ஆன ஒரு பதக்கமும், 1000 பிரித்தானிய பவுண்டு பணமும் தரப்படுகின்றது. 

## சில்வெஸ்ட்டர் பதக்கம் பெற்றவர்கள்

* 1901 - ஹென்றி பாய்ன்கரே (Henri Poincaré)
* 1904 - கியார்கு கேண்ட்டர் (Georg Cantor)
* 1907 - வில்ஹெல்ம் விர்ட்டிங்கெர் (Wilhelm Wirtinger)
* 1910 - ஹென்றி ஃவிரடரிக் பேக்கர் (Henry Frederick Baker)
* 1913 - ஜேம்ஸ் விட்பிரெட் லீ கிலெய்ஷெர் (James Whitbread Lee Glaisher)
* 1916 - ழ்ஜான் காஸ்ட்டன் டார்போ (Jean Gaston Darboux]]
* 1919 - பெர்சி அலெக்ஸாண்டர் மெக்மேஹன் (Percy Alexander MacMahon)
* 1922 - Tullio Levi-Civita
* 1925 - ஆல்ஃவிரெட் நார்த் வொய்ட்ஹெட் (Alfred North Whitehead)
* 1928 - வில்லியம் ஹென்றி யங் (William Henry Young)
* 1931 - எட்மட் டெய்லர் விட்டேக்கர் (Edmund Taylor Whittaker)
* 1934 - பெர்ட்ரண்ட் ரஸ்ஸல் (Bertrand Russell)
* 1937 - அகஸ்ட்டஸ் எட்வர்ட் ஹோ லவ் (Augustus Edward Hough Love)
* 1940 - காட்ஃவிரீ ஹரால்டு ஹார்டி (Godfrey Harold Hardy)
* 1943 - ஜான் எடென்சர் லிட்டில்வுட் (John Edensor Littlewood)
* 1946 - ஜியார்ஜ் நெவில் வாட்ஸன் (George Neville Watson)
* 1949 - Louis Joel Mordell
* 1952 - Abram Samoilovitch Besicovitch
* 1955 - Edward Charles Titchmarsh
* 1958 - Maxwell Herman Alexander Newman
* 1961 - Philip Hall
* 1964 - Mary Lucy Cartwright
* 1967 - Harold Davenport
* 1970 - George Frederick James Temple
* 1973 - John William Scott Cassels
* 1976 - David George Kendall
* 1979 - Graham Higman
* 1982 - John Frank Adams
* 1985 - John Griggs Thompson
* 1988 - Charles T. C. Wall
* 1991 - Klaus Friedrich Roth
* 1994 - Peter Whittle
* 1997 - Harold Scott Macdonald Coxeter
* 2000 - Nigel James Hitchin
* 2003 - Lennart Carleson
* 2006 - Peter Swinnerton-Dyer

## வெளி இணைப்புகள்

* ராயல் சொசைட்டி- சில்வெஸ்ட்ட்டர் பதக்கம்

பகுப்பு:ராயல் சொசைட்டி
பகுப்பு:கணிதவியல் பரிசுகள்
பகுப்பு:ஐக்கிய இராச்சிய பரிசுகள்
பகுப்பு:பரிசுகளும் விருதுகளும்
வெண்கலம்

thumb|பலவகையான பழங்காலத்து வெண்கல வார்ப்புப் பொருட்கள் - பெரும்பாலும் மீண்டும் உருக்குவதற்காக கிடப்பது
**வெண்கலம்** என்பது ஒரு செப்பு மாழைக் கலவை (உலோகக் கலவை). செப்புடன் சேர்ந்த பொருள் பெரும்பாலும் வெள்ளீயம் ஆகும், ஆனால் சில நேரங்களில் பாஸ்பரஸ், மாங்கனீசு, அலுமினியம், சிலிக்கான் போன்ற தனிமங்களும் கலந்திருப்பதுண்டு (கீழே பார்க்கவும்). இம் மாழைக் கலவை மிகவும் கெட்டியான பொருள். இதனால் இது பழங்காலத்தில் இருந்து பல பணிகளுக்குப் பயன்படுகின்றது. வெண்கலம், இரும்பைவிடவும் செப்பை விடவும், பல கல் கருவிகளைவிடவும் கெட்டியானது. இதனால் வெண்கலத்தைப் பல ஆயுதங்களிலும் போர்க்கவசம் போன்றவற்றிலும் பயன்படுத்தினர். பழங்காலத்தில் இதன் பயன்பாட்டை விரும்பி பெருக்கியதால், மாந்தர்களின் நாகரீக வளர்ச்சி நிலைகளை கற்காலம், இரும்புக் காலம் என்று அழைப்பது போல வெண்கலக் காலம் என்றும் அழைப்பதுண்டு. செப்பு என்பதற்கு பாரசீகச் சொல்லாகிய `பிரிஞ்ச் ("birinj,") என்பதில் இருந்து ஆங்கிலச் சொல்லாகிய *`பிறான்ஸ்* (Bronze) என்னும் சொல் உருவாகியது.
## வெண்கலத்தின் வரலாறு

மாந்தர்களின் வரலாற்றில், நாகரீகப் பண்பாட்டில், வெண்கலம் ஒரு சிறப்பான மாழைக் கலவையாகும். பல வகையான கருவிகளும், ஆயுதங்களும், அழகுப் பொருட்களும் செய்யப்பட்டன. வெண்கலம் கண்டு பிடிப்பதற்கு முன்னர் பயன்பட்ட செப்பு, கல் முதலாலவற்றைவிட உறுதிமிக்கது. முன் காலத்தில் செய்த வென்கலத்தில் சில நேரங்களில் சிறிதளவு ஆர்சனிக் கலந்திருந்தது, இதனால் அவை உறுதி மிக்கதாக இருந்தது. இது ஆர்சனிக் வெண்கலம் எனப்பட்டது.வெண்கல காலத்தில் இரண்டு விதமான வெண்கலங்கள் பயன்படுத்தப்பட்டன.அவைகளில் ஒன்று, 'கிளாசிக் வெண்கலம்' (classic bronze) என்றழைக்கப்பட்டது.இது 10 சதவீத தகரத்தை(tin) வெண்கலத்துடன் கலந்து வார்க்கப்பட்டது.மற்றொறு வெண்கலம் 'மென்மையான வெண்கலம்' (mild bronze) என்று அழைக்கப்பட்டது. இதில், 6 சதவீத தகரம் சேர்க்கப்பட்டு கடினமான உலோக கட்டிகளை தகடுகளாக மாற்ற பயன்படுத்தப்பட்டது. 

ஈரான் நாட்டில் உள்ள சுசா என்னும் இடத்திலும் இன்றைய ஈராக் நாட்டிலும் (மெசுப்பொடாமியாவிலும்) கி.மு நான்காம் ஆயிரத்தாண்டிலேயே வெள்ளீயம் கலந்த வென்கலம் கண்டுபிடிக்கப்பட்டுள்ளது. 

[thumb|left|200px|கி.மு 722 - கி.மு 481 காலத்திய [சீனா நாட்டின் "பூ" கலம்.]]

## மேற்கோள்கள்


## இவற்றையும் பார்க்கவும்
* கலப்புலோகங்களின் பட்டியல்
* உலோகவியல்

பகுப்பு:செப்புக் கலப்புலோகங்கள்
பகுப்பு:வெள்ளீயக் கலப்புலோகங்கள்
பகுப்பு:வெண்கலம்
உடப்பு பெரி. சோமாஸ்கந்தர்

**உடப்பு பெரி. சோமாஸ்கந்தர்** இலங்கையில் புத்தளம் மாவட்டத்திலுள்ள உடப்பு என்ற கிராமத்தைச் சேர்ந்த பிரபலமான வில்லுப்பாட்டுக் கலைஞர் ஆவார். ஓர் ஆசிரியரான இவர் 1948ல் இருந்து 40 ஆண்டுகளுக்கு மேலாக வில்லுப்பாட்டு நிகழ்ச்சிகளை ஏறக்குறைய 2000 தடவைகளுக்கு மேலாக நாடளாவிய ரீதியில் நடத்தியிருக்கிறார்.
மலையகத்தில் உள்ள இராகலை என்ற இடத்தில் தனது முதலாவது வில்லிசை நிகழ்ச்சியை நடத்தி ஆரம்பித்த இவர் இலங்கைக்கு வெளியேயும் சிங்கப்பூர், மலேசியா போன்ற  நாடுகளிலும் நிகழ்ச்சிகளை வழங்கியிருக்கிறார். இவர் 2003இல் காலமானார்.

## கிடைத்த கெளரவங்கள்
* இராகலை இலங்கைத் தொழிலாளர் கழகம் - 1965ல் *சொல்லிசைச் செல்வர்*
* இந்துக் கலாச்சார அமைச்சர் 1991ல் பக்திப்பெரு விழாவில்  *அருட் கலைத்திலகம்*
* வடமேல் மாகாண் கலாச்சார ஒன்றியம் - *பல்கலை வேந்தன்*
* இலங்கை அரச விருது - 1997ல் *கலா பூஷணம்*

பகுப்பு: ஈழத்துக் கலைஞர்கள்
பகுப்பு:இலங்கை வில்லிசைக் கலைஞர்கள்
பகுப்பு:2003 இறப்புகள்
லோட்டஸ் சிம்பொனி

**ஐபிம் லோட்டஸ் சிம்பொனி** என்பது ஐபிஎம் நிறுவனத்தால் அலுவலக உரையாவணங்கள், விரிதாள்கள் மற்றும் ஏனைய ஆவணங்களை உருவாக்கி, மேம்படுத்திப் பகிர்வதற்கென உருவாக்கப்பட்டதாகும்.. இது ஆரம்பத்தில் 1985 இல் டொஸ் இயங்குதளத்தில் பல பிரயோகங்களை உள்ளடக்கியதாக அறிமுகப்படுத்தப்பட்ட மென்பொருளாகும். ஐபிஎம் மீளவும் 2007 ஆம் ஆண்டில் அலுவலக மென்பொருளை இந்தப் பெயரில் மீள் அறிமுகப்படுத்தியுள்ளது.

## ஐபிம் லோட்டஸ் சிம்பொனி விண்டோஸ் மற்றும் லினக்ஸ் இயங்குதளங்களுக்கானது
ஐபிஎம் லோட்டஸ் சிம்பொனி கீழ்வரும் பிரயோகங்களை உள்ளடக்கியுள்ளது. 
* ஐபிஎம் லோட்டஸ் சிம்பொனி டாக்கியூமண்ட்ஸ் -  உரையாவண மென்பொருள்
* ஐபிஎம் லோட்டஸ் சிம்பொனி ஸ்பிரட்ஷீட் - விரிதாள்
* ஐபிஎம் லோட்டஸ் சிம்பொனி பிரசண்டேஷன் - விளக்கமளிக்கும் மென்பொருள்.

## வெளியிணைப்புகள்
* லோட்டஸ் சிம்பொனியின் திறனாய்வு  பிஸிமாக் கணினி சஞ்சிகையூடாக. அணுகப்பட்டது செப்டம்பர் 22, 2007 .

## மேற்கோள்கள்

பகுப்பு:ஐபிஎம்
பகுப்பு:மென்பொருள்
பகுப்பு:ஆரக்கிள் மென்பொருட்கள்
1519

**1519** (**[[ரோம எண்ணுருக்கள்|MDXIX]]**) ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* மார்ச் 4 - ஹேர்னான் சோர்ட்டேஸ் (*Hernán Cortés*) மெக்சிகோவில் தரையிறங்கினான்.
* ஜூன் 28 - ஸ்பெயினின் முதலாம் சார்ள்ஸ் ரோம் பேரரசின் ஐந்தாம் சார்ளஸ் என்ற பெயருடன் மன்னனானான்.
* செப்டம்பர் 20 - பேர்டினண்ட் மகலன் உலகைச் சுற்றிவர ஐரோப்பாவிலிருந்ந்து புறப்பட்டார்.

## தேதி அறியப்படாதவை
* சங்கிலியன் யாழ்ப்பாண மன்னனானான்.

## அறிவியல்

## பிறப்புகள்

## இறப்புகள்
* மே 2 - லியொனார்டோ டா வின்சி

## 1519 நாட்காட்டி

## மேற்கோள்கள்
அசர்பைஜான்

**அசர்பைசான்** அல்லது **ஆசர்பைசான்**  (அசர்பைசான் மொழி: Azərbaycan), முறைப்படி ஆசர்பைசான் குடியரசு (**Republic of Azerbaijan** (Azerbaijani: *Azərbaycan Respublikası*)) என அழைக்கப்படுகின்றது. இந்நாடு உருசியாவுக்கு தெற்கே, துருக்கி நாட்டுக்குக் கிழக்கே, காசுப்பியன் கடலுக்கு மேற்கே,  ஈரானுக்கு வடக்கே, கீழை (கிழக்கு) ஐரோப்பாவுக்கும் தென்மேற்கு ஆசியாவுக்கும் இடையே, தென் காக்கசு மலைப்பகுதியில் அமைந்துள்ள, சுமார் 9 மில்லியன் மக்கள் தொகை மிக்க நாடு ஆகும். அசர்பைசானின் வருமானம் எண்ணெய் மூலம் இயற்கை வாயுக்கள் மூலமும் வேளாண் பொருட்கள் மூலமாகவும் கிடைக்கிறது.

## மேலும் பார்க்க
* அசர்பைஜானில் அறிவியலும் தொழினுட்பமும்

## மேற்கோள்கள்


பகுப்பு:அசர்பைஜான்
பகுப்பு:நிலம்சூழ் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
லித்துவேனியா

**லித்துவேனியா** (), முறைப்படி **லித்துவேனியக் குடியரசு** (Lithuanian: *Lietuvos Respublika*), வடக்கு ஐரோப்பாவில் உள்ள. நாடு. பால்ட்டிக் கடலுக்குத் தென் கிழக்குக் கரையில், வடக்கே லாத்வியாவும், தென்கிழக்கே பெலாரசும், தென்மேற்கே போலந்தும், உருசியாவை சேர்ந்த பிறநாட்டால் சூழப்பட்ட காலினின்கிராடு ஓபுலாஸ்ட்டும் எல்லைகளாக அமைந்த நாடு. லித்துவேனியா மே 1 2004ல் இருந்து ஐரோப்பிய ஒன்றியத்தில் ஒரு நாடு ஆகும்.
[thumb|left|200px|லித்துவேனியாவில் உள்ள ஒரே துறைமுகம்- [கிளைப்பேடா(Klaipėda), இந்நாட்டின் வணிகம் மற்றும் பொருளியலுக்கு மிகவும் அடிப்படையான துறைகம்.]]

## குறிப்புகள்


*
பகுப்பு:முன்னாள் சோவியத் ஒன்றிய நாடுகள்
பகுப்பு:ஐரோப்பிய நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
பகுப்பு:பால்டிக் நாடுகள்
கோஸ்ட்டா ரிக்கா

**கோஸ்ட்டா ரிக்கா** (*செல்வக் கரை* என்னும் பொருள் தருவது), முறைப்படி கோஸ்ட்டா ரிக்காக் குடியரசு (எசுப்பானியம்: *Costa Rica* (அல்) *República de Costa Rica*, IPA: ) நடு அமெரிக்காவில் உள்ள ஒரு குடியரசு நாடு ஆகும். வடக்கே நிக்கராகுவாவும் தெற்கிலும் தென்கிழக்கிலும் பனாமாவும் மேற்கிலும் தெற்கிலும் பசிபிக் பெருங்கடலும், கிழக்கில் கரீபியக்கடலும் எல்லைகளாகக் கொண்ட இயற்கை அழகு மிக்க நாடு. உலகிலேயே படைத்துறை இல்லாமல் அறிவித்த முதல் (ஒரே) நாடு கோஸ்ட்டா ரிக்காதான்.

## மேற்கோள்கள்


பகுப்பு:கரிபியன் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
பகுப்பு:எசுப்பானியம் அதிகாரபூர்வ மொழியாக உள்ள நாடுகளும் ஆள்புலங்களும்
சுழற்சிக் காலம்

வானியலில், **சுழற்சிக் காலம்** என்பது ஒரு விண்பொருள் தன் அச்சில் தன்னைத்தானே சுற்ற ஆகும் கால அளவாகும். இது அப்பொருளின் விண்மீன் பின்னணியை சார்ந்து அளக்கப்படுகின்றது. பூமியை பொறுத்தவரை இதுவே அதன் மெய் நாளாகும், இது சூரியனை சார்ந்து, சூரியன் பூமியின் முதல்நெடுவரையை கடக்கவாகும் காலளவாய், அளக்கப்படும் பகலவ நாளிலிருந்து மாறுபடும்.

பொதுவில் (ஆனால், முறையற்றதாய்), சுழற்சிக் காலம் என்பதை அவ்விண்பொருளில் உணரப்படும் நாள்பொழுதாகக் கருதலாம் (எடுத்துக்காட்டாய், சூரியனை சுற்றிவரும் ஒரு கோளின் சூரிய நாள்பொழுது).

## சுழற்சியை அளத்தல்

திடப் (விண்)பொருள்களுக்கு, பாறையாலான கோள்கள் மற்றும் விண்கற்கள் போன்றவற்றிர்க்கு, சுழற்சிக் காலம் என்பது மாறா மதிப்பைத்தான் பெற்றிருக்கும். வளிம/பாய்மக் கூற்றினாலான பொருள்களின், விண்மீன்கள் பெரும் வாயுக்கோள்கள் போன்றவற்றின், சுழற்சிக் காலம் முனையிடையிலிருந்து நடுவரை வரை இடதிற்கிடம் மாறுபடும், இம்மாற்றம் வகையீட்டுச் சுழற்சியென்ற தோற்றப்பாட்டின் வினையாகும்.

வழக்கில், ஒரு பெரும் வாயுக்கோளின் (எ-டு., வியாழன்) சுழற்சிக் காலம் எனத்தரப்படும் மதிப்பு அதன் அகச்சுழற்சிக் காலமாகும், அஃதாவது, அக்கோளின் காந்தக் களத்தின் சுழற்சிக் காலமாகும்.

பொதுவில், சமச்சீர் கோளவடிவம் பெற்றிராத (விண்)பொருள்களின் சுழற்சிக் காலம், ஈர்ப்பு மற்றும் பேரலை விசைகள் இல்லாதிருப்பினும், நிலையான மதிப்புடையதல்ல. இதன் காரணம், அப்பொருளின் சுழற்சி அச்சு (அண்ட)வெளியில் நிலைபெற்றிருந்தாலும் (கோண உந்தக் காப்பாண்மைக்கு படிந்து), அப்பொருளோடே நிலைபெற்றிருக்க வேண்டிய கட்டாயமின்மையே யாகும்.

இதனால், சுழற்சி அச்சை சுற்றிலும் அப்பொருளின் நிலைமாறு உந்தமும் அதனால் அப்பொருளின் சுழற்சி வீதமும் மாறுபடலாம் (காரணம், நிலைமாறு உந்தம் மற்றும் சுழற்சி வீதம் இவற்றின் பெருக்கலே கோண உந்தமாகும், இஃது நிலையானது). ஹைப்பெரியன் என்ற சனிக்கிரகத்தின் துணைக்கோள் இத்திகழ்வை கொண்டுள்ளது, அதனின் அதன் சுழற்சிக் காலம் ஒழுங்கிலி எனக் கூறப்பெற்றது.

சுழற்சிக் காலம் என்பது, ஒரு விண்பொருள் பிறிதொரு (பெரிய) விண்பொருளை சுற்றிவர எடுத்துக் கொள்ளும் காலளவான சுற்றுக்காலத்திலிருந்து முற்றிலும் மாறுபட்டது. ஆதலின், பூமி தன் சுழற்சிக் காலமாய் 24 மணி நேரத்தையும்(ஒரு நாள்), தன் சுற்றுக்காலமாய் 365 நாட்களையும் கொண்டுள்ளது. மற்றொருபுரம், பூமியின் துணைக்கோளான நிலவின் சுழற்சிக்காலம் அது பூமியை சுற்றிவர ஆகும் காலமான சுற்றுக்காலத்தை துள்ளியமாய் ஒத்திருக்கின்றது, நிலவின் ஒரேப் பக்கம்தான் பூமியை எப்பொழுதும் நோக்கியிருகின்றது என்பதனால் இவ்வாறு அமைந்துள்ளது. இஃது ஒத்தகால சுழற்சியென அழைக்கப்படுகின்றது.

இவ்வியக்கங்களின் கணிப்பும் பதிவும் நாட்காட்டிகளின் பயன்பாட்டால் எளிமையடைந்தன. ஒரு பூமியாண்டில் (பூமியின் சுற்றுக்காலம்) உள்ள பூமிநாட்களின் (பூமியின் சுழற்சிக் காலம்) எண்னிக்கை முழுவெண் அல்ல, தோராயமாய் 365.24 நாட்கள். பெருமளவில் பயன்பாட்டில் இருக்கும் கிரெகோரியன் காலவரையீட்டில் இம்முரன்பாட்டை ஈடுசெய்ய எச்ச நொடிகள், எச்ச ஆண்டுகள், எச்ச நூற்றாண்டுகள் (400 ஆண்டிற்கு ஒருமுறை தோன்றும் எச்ச ஆண்டு) தேவைப்படுகின்றன.

பிற காலவரையீடுகள் வேறுமாதிரியான முறைகளைக் கொண்டு இதை ஈடுசெய்தோ அல்லது இம்முரன்பாட்டை கருத்தில் கொள்ளாமலோ விடுகின்றன.

## சில விண்பொருள்களின் சுழற்சிக் காலங்கள்

## இக்கட்டுரையில் பயன்படுத்தப்பெற்ற கலைச்சொற்கள்

## இவற்றையும் பார்க்கவும்
* சுற்றுக்காலம்

பகுப்பு:வானியல்
மால்ட்டா

**மால்ட்டா** அல்லது **மோல்ட்டா** (*Malta*) தெற்கு ஐரோப்பாவில் மத்தியதரைக் கடலில் அமைந்துள்ள உள்ள ஒரு மக்கள் தொகை அடர்த்தி கூடிய ஒரு தீவு நாடாகும். இந்நாட்டில் மொத்தம் ஏழு தீவுகள் உள்ளன. சிசிலிக்குத் தெற்காகவும், துனீசியாவுக்கு கிழக்கேயும், லிபியாவுக்கு வடக்கேயும் அமைந்துள்ளது. இதன் உத்தியோகபூர்வ மொழிகளாக மால்ட்டீஸ் மொழியும் ஆங்கிலமும் விளங்குகின்றன. ரோமன் கத்தோலிக்கம் இங்கு பெரும்பான்மையோரால் பின்பற்றப்படும் மதமாகும்.

## மேற்கோள்கள்

## வெளி இணைப்புகள்
* Gov.mt மோல்ட்டா அரச இணையத்தளம்
* GuideToMalta.net
* Malta Travel Guide 


பகுப்பு:முன்னாள் பிரித்தானியக் குடியேற்றங்கள்
பகுப்பு:தீவு நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
உடப்பு

**உடப்பூர்** அல்லது **உடப்பு** (*Udappu*) என்பது இலங்கையின் வடமேற்கில் புத்தளம் மாவட்டத்தில் உள்ள ஒரு சிற்றூராகும்.

இக்கிராம மக்கள் திரௌபதியைத்தெய்வமாக்கிக் கோயில் எழுப்பி வழிபடுகின்றார்கள். நாட்டுக்கூத்து, வில்லுப்பாட்டு போன்ற பாரம்பரிய கலை வடிவங்கள் ஆலயத்திருவிழாக் காலங்கள் மற்றும் ஏனைய விழாக்களில் மேடையேற்றி வருகின்றனர்.

## இக்கிராமத்தில் பிறந்தோர்
* உடப்பு பெரி. சோமாஸ்கந்தர்- வில்லுப்பாட்டுக்கலைஞர்
* உடப்பூர் வீரசொக்கன் - எழுத்தாளர்
* உடப்பூர் பரந்தாமன் - சோதிடர்

## கோவில்கள்
* உடப்பு  - ஸ்ரீ பார்த சாரதி , திரெளபதி அம்மன் ஆலயம்
* உடப்பு  - ஸ்ரீ வீரபத்ர காளியம்மன் கோயில்
* உடப்பு  - ஸ்ரீ முத்துமாரி அம்மன் கோவில்
* உடப்பு - குளத்தடி ஐயனார் கோவில்
* உடப்பு - கந்தசுவாமி கோவில்
* உடப்பு - ஐயப்ப சுவாமி கோவில்

## மேற்கோள்கள்

## வெளி இணைப்புகள்

* - உடப்பு திரெளபதி அம்மன் ஆலய திருவிழாப் படங்கள்
* Udappu traditional fishing community

பகுப்பு:புத்தளம் மாவட்டத்தில் உள்ள ஊர்கள்
உலக அமைதி நாள்

**உலக அமைதி நாள்** (*International Day of Peace*) ஐக்கிய நாடுகளின் பொது அவையின் பிரகடனத்தின் மூலம் ஒவ்வோர் ஆண்டும் செப்டம்பர் 21-ஆம் நாளில் அனைத்து ஐநா உறுப்பு நாடுகளிலும் கொண்டாடப்பட்டு வருகிறது.. இந்நாள் முன்னர் 1981-இல் இருந்து ஓவ்வோர் ஆண்டும் செப்டம்பர் மாதத்தில் வரும் மூன்றாம் செவ்வாய்க்கிழமையிலேயே கொண்டாடப்பட்டு வந்தது. ஆனாலும் 2002-இல் இருந்து ஆண்டுதோறும் செப்டம்பர் 21-இல் கொண்டாடப்படுகிறது.

## மேற்கோள்கள்


## வெளி இணைப்புகள்
* daysthatspeaks.com
* peaceoneday.org
* UN Resolution 55/282 (PDF)
* உலக அமைதி நாள் 2005
* உலக அமைதி நாள் வலைத்தளம்
* International Day of Peace Vigil
* [[பிறிஸ்பேன்], ஆஸ்திரேலியாவில் உலக அமைதி நாள்]
*friedensnetzwerk http://www.friedensnetzwerk.org
* Blogs for peace - September, 11th-21st
* Work a Day for Peace Campaign 

பகுப்பு:ஐக்கிய நாடுகளின் சிறப்பு நாட்கள்
பகுப்பு:செப்டம்பர் சிறப்பு நாட்கள்
பல்காரியா

**பல்கேரியா** அல்லது **பல்காரியா** என்னும் நாடு (, *Bălgariya*, ஒலிப்பு/பலுக்கல்: ), முறைப்படி **பல்கேரியக் குடியரசு** (, *Republika Bălgariya*, ஒலிப்பு/பலுக்கல்: ) ஐரோப்பாவின் தென் கிழக்கே அமைந்துள்ளது.

இன்றைய பல்கேரியா ஐந்து நாடுகளுடன் எல்லை கொண்டுள்ளது.: வடக்கே டானூப் ஆற்றை ஒட்டி ருமேனியா, மேற்கே செர்பியாவும் மசிடோனியாவும், தெற்கே கிரீசும் துருக்கியும் கருங்கடலும்.

முற்காலத்தில் பல்கேரியாவில் திரேசியம் என்னும் இந்தோ-ஐரோப்பிய மொழி பேசிய திராசியர் வாழ்திருந்தனர். அதன் பின்னர் பழம் கிரேக்கர்களும், ரோமானியர்களும் இங்கு வாழ்ந்தனர். அதன் பின்னர் இடைக்காலத்தில் ஐரோப்பாவின் பலம்பொருந்திய பல்கேரியப் பேரரசு இங்கு நிறுவப்பட்டது. இதன் பயனாய்  இலக்கியம் கலைப் பண்பாடுளின் தாக்கம்  பால்க்கன் பகுதியின் பெரும்பான்மையான இடங்களிலும், கிழக்கு ஐரோப்பாவின் சிலாவிக் மக்கள் இடையேயும் பரவியது. இரண்டாவது பல்காரியப் பேரரசின் வீழ்ச்சியின் பிறகு, பல்காரியா 5 நூற்றாண்டுகளுக்கு ஒட்டோமான் பேரரசுக்குக் கீழ் இருந்தது. பின்னர் 1878ல் பல்காரியா மேண்டும் அரசியல்சட்ட முடியாட்சியுடன் மீண்டும் நிறுவப்பட்டது. இதுவே மூன்றாவது பல்காரியப் பேரரசின் துவக்கம் என்று கூறப்படுகின்றது. இன்று பல்காரியா ஐரோப்பிய ஒன்றியத்தின் உள்ள ஒரு மக்களாட்சிப்படி அரசியல் சட்டக் குடியரசாக ஆளப்படும் ஒருங்கிணைந்த நாடு. இது நேட்டோ (NATO) கூட்டுப் பாதுகாப்பு அமைப்பின் உறுப்பினரான நாடுகளில் ஒன்று.

## சொற்பிறப்பு

பல்கேரியா என்ற பெயர் பல்கேரியர்களிடமிருந்து பெறப்பட்டது, இது துருக்கிய தோற்றத்தின் ஒரு பழங்குடி நாடாகும். 4 ஆம் நூற்றாண்டுக்கு முன்பே, அவர்களின் பெயர் முழுமையாக அறியப்படவில்லை, கடினமாகவும் இல்லை, ஆனால் அது ப்ரோடோ-துர்க்கிக் வார்த்தையான புஷ்கா ("கலந்து", "ஷேக்", "கிளர்") மற்றும் அதன் வழித்தோன்றல் புல்காக் (" கிளர்ச்சி "," கோளாறு "). அர்த்தம் மேலும் "கிளர்ச்சி", "தூண்டுதல்" அல்லது "கோளாறு நிலையை உருவாக்குதல்" ஆகியவற்றிற்கு மேலும் நீட்டிக்கப்படலாம், அதாவது "தொந்தரவுகள்". 4 ஆம் நூற்றாண்டின் போது பண்டைய சீனாவில் "ஐந்து பார்பாரியன்" குழுக்களின் ஒரு பகுதியாக இருந்த புளுலோஜி "கலப்பு இனம்" மற்றும் "சிக்கல்களை உருவாக்கியவர்கள்" என சித்தரிக்கப்பட்டது, .

## மேற்கோள்கள்


பகுப்பு:ஐரோப்பிய நாடுகள்
பகுப்பு:பல்கேரியா
பகுப்பு:ஐரோப்பிய ஒன்றிய நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்